CELEX: 21998D1008(20)
Language: hr
Date: 1998-03-06 00:00:00
Title: Odluka Zajedničkog odbora EGP-A br. 20/98 od 6. ožujka 1998. o izmjeni Priloga XV. (Državna potpora) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               87
            
         21998D1008(20)
   
               L 272/35
            
            
               SLUŽBENI LIST EUROPSKE UNIJE
            
            
               06.03.1998.
            
         
      ODLUKA ZAJEDNIČKOG ODBORA EGP-A
   br. 20/98
   od 6. ožujka 1998.
   o izmjeni Priloga XV. (Državna potpora) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XV. Sporazumu izmijenjen Odlukom Zajedničkog odbora EGP-a br. 85/97 (1);
   budući da je Komisija donijela Odluku Komisije br. 2496/96/EZUČ od 18. prosinca 1996. o uspostavljanju pravila Zajednice za državnu potporu industriji željeza (2), kojom se zamjenjuje Odluka Komisije br. 3855/91/EZUČ (3) o uspostavljanju pravila Zajednice za potporu industriji željeza, koja je istekla 31. prosinca 1996.;
   budući da je Odluka Komisije br. 3855/91/EZUČ bila uključena u Sporazum o EGP-u Odlukom br. 7/94 Zajedničkog odbora EGP-a;
   budući da se Odluka br. 2496/96/EZUČ od 18. prosinca 1996. treba unijeti u Sporazum,
   ODLUČIO JE:
   Članak 1.
   Točka 1.a (Odluka Komisije br. 3855/91/EZUČ) Priloga XV. Sporazumu zamjenjuje se sljedećim:
   
               „1.a
            
            
               
                  396 S 2496: Odluka Komisije br. 2496/96/EZUČ od 18. prosinca 1996. o uspostavljanju pravila Zajednice za državnu potporu industriji željeza (SL L 338, 28.12.1996., str. 42.)
               Odredbe Odluke se za potrebe sadašnjeg Sporazuma tumače sa sljedećim prilagodbama:
               
                           (a)
                        
                        
                           pojam ‚Komisija’ zamjenjuje se sljedećim ‚nadležno nadzorno tijelo kako je određeno u članku 62. Sporazuma o EGP-u’;
                        
                     
                           (b)
                        
                        
                           pojam ‚sukladan zajedničkom tržištu’ zamjenjuje se sljedećim ‚sukladan s učinkom Sporazuma o EGP-u’;
                        
                     
                           (c)
                        
                        
                           u članku 2., dodaje se sljedeće: ‚ili, u slučaju države EFTA-e, poglavlje 14. Postupovnih i temeljnih pravila u području državnih potpora kako je usvojilo nadzorno tijelo EFTA-e 15. svibnja 1996. (4)
                               (5)’;
                        
                     
                           (d)
                        
                        
                           u članku 3. dodaje se sljedeće: ‚ili, u slučaju države članice EFTA-e, poglavlje 15. Postupovnih i temeljnih pravila u području državnih potpora, kako je usvojilo nadzorno tijelo EFTA-e19. siječnja 1994. (6) u skladu s kriterijima za njihovu prijavu industriji željeza EZ-a, i u sličnoj industriji u EFTA državama, opisanoj u Prilogu ovoj Odluci.’;
                        
                     
                           (e)
                        
                        
                           u Prilogu ovoj Odluci pojam ‚Smjernice Zajednice o državnoj potpori’ tumače se kao ‚postupovna i temeljna pravila u području državnih potpora, koje je donijelo nadzorno tijelo EFTA-e 19. siječnja 1994.,’;
                        
                     
                           (f)
                        
                        
                           prva rečenica članka 4. stavka 1. glasi, ‚Potpora za troškove plaćanja radnika poduzeća EZ-a koja se bave željezom, i sličnim poduzećima u državama EFTA-e, koji su postali višak ili prihvaćaju ranije umirovljenje, može se smatrati sukladnom zajedničkom tržištu uz uvjet da:’;
                        
                     
                           (g)
                        
                        
                           u članku 4. stavku 1. točki (c), dodaje se sljedeće: ‚ili u slučaju države EFTA-e, potpora povezana s plaćanjima ne prelazi iznos koji se može dodijeliti nekom poduzeću EZ-a koje se bavi željezom u sličnoj situaciji’;
                        
                     
                           (h)
                        
                        
                           u članku 6. stavku 1., ‚prema Ugovoru o EZ-u’ zamjenjuje se sljedećim ‚prema Ugovoru o EZ-u ili Sporazumu, između država članica EFTA-e, o uspostavi nadzornog tijela i Suda EZ-a’;
                        
                     
                           (i)
                        
                        
                           u članku 6. stavcima 4. i 5. ‚članak 88. Ugovora o EZUČ-u’ zamjenjuje se sljedećim ‚članak 88. Ugovora o EZUČ-u i odgovarajuća procedura određena u Sporazumu između država članica EFTA-e o uspostavljanju nadzornog tijela i Suda EZ-a’.”
                        
                     
         Članak 2.
   Tekstovi Odluke br. 2496/96/EZUČ na islandskom i norveškom jeziku, koji su priloženi odnosnim jezičnim inačicama ove Odluke, su vjerodostojni.
   Članak 3.
   Ova Odluka stupa na snagu 7. ožujka 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 6. ožujka 1998.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 160, 4.6.1998., str. 44.
   
      (2)  SL L 338, 28.12.1996., str. 42.
   
      (3)  SL L 362, 31.12.1991., str. 57.
   
      (4)  Odredbe točke 14.5.3. stavci 3. i 4. postupovnih i temeljnih pravila u području državne potpore, primjenjive na istraživački projekt koji je u skladu s ciljevima određenog projekta ili programa koji su poduzeti kao dio tekućeg Okvirnog programa Zajednice za istraživanje i tehnološki razvoj također se primjenjuju na potporu istraživačkom projektu koji čini dio projekta ili programa EZUČ-a za istraživanje i tehnološki razvoj.
   
      (5)  SL L 245, 26.9.1996., str. 20.
   
      (6)  SL L 231, 3.9.1994., str. 1.